**БРОЈ ЗАЈМА 97230-YF**

**Споразум о зајму**

**(Додатно финансирање за Пројекат акцелерације иновација и подстицања раста предузетништва у Србији)**

**између**

**РЕПУБЛИКЕ СРБИЈЕ**

**и**

**МЕЂУНАРОДНЕ БАНКЕ ЗА ОБНОВУ И РАЗВОЈ**

**СПОРАЗУМ О ЗАЈМУ**

Споразум склопљен на Датум потписивања између РЕПУБЛИКЕ СРБИЈЕ („Зајмопримац”) и МЕЂУНАРОДНЕ БАНКЕ ЗА ОБНОВУ И РАЗВОЈ („Банка”), за потребе обезбеђивања додатног финансирања за Пројекат описан у Програму 1 овог Споразума („Пројекат”).

Зајмопримац и Банка су сагласни као што следи:

# ЧЛАН I — ОПШТИ УСЛОВИ; ДЕФИНИЦИЈЕ

* 1. Општи услови (на начин утврђен у Прилогу овог Споразума) примењују се на овај Споразум и чине његов саставни део.
  2. Уколико контекст не захтева другачије, термини коришћени у овом Споразуму, писани великим словом, имају значење које им је дато у Општим условима или у Прилогу овог Споразума.

**ЧЛАН II — ЗАЈАМ**

2.01. Банка је сагласна да Зајмопримцу позајми износ од двадесет пет милиона евра (25.000.000 ЕУР), с тим да се та сума може повремено конвертовати путем Конверзије Валуте („Зајам”), као подршка финансирању Пројекта описаног у Програму 1 овог Споразума („Пројекат”).

* 1. Зајмопримац може повлачити средства Зајма у складу са Одељком III, Програма 2, овог Споразума.
  2. Приступна накнада износи једну четвртину једног процента (0,25%) износа Зајма.
  3. Накнада за ангажовање средстава износи једну четвртину једног процента (0,25%) годишње на износ Главнице који није повучен.
  4. Каматну стопу представља Референтна стопа плус Варијабилна маржа или стопа која се примењује након Конверзије; у складу са Одељком 3.02(e) Општих услова.

2.06. Датуми плаћања су 15. мај и 15. новембар сваке године.

2.07. Главница Зајма отплаћиваће се у складу са Програмом 3 овог Споразума.

**ЧЛАН III — ПРОЈЕКАТ**

* 1. Зајмопримац потврђује своју посвећеност циљевима Пројекта. У ту сврху, Зајмопримац ће: (i) преко Министарства науке, технолошког развоја и иновација („НИТРА”) реализовати Делове 1.2, 1.3, 1.4 и 3 Пројекта; (ii) омогућити да Фонд за науку реализује Делове 1.1 и 1.5 Пројекта; и (iii) омогући да Фонд за иновациону делатност реализује Делове 2.1, 2.2 и 2.3 Пројекта; све у складу са одредбама члана V Општих услова и Програма 2 овог Споразума.

**ЧЛАН IV — СТУПАЊЕ НА СНАГУ; РАСКИД**

4.01. Додатни услови Ступања на снагу су следећи:

1. Допунски уговори су потписани на начин прихватљив за Банку; и

(б) Зајмопримац је преко НИТРА ажурирао и усвојио Пројектни оперативни приручник („ПОП”) у форми и садржини који су задовољавајући за Банку.

4.02. Крајњи рок за Ступање на снагу је сто осамдесет (180) дана од Датума потписивања.

**ЧЛАН V — ПРЕДСТАВНИК; АДРЕСЕ**

5.01. Представник Зајмопримца, који се, између осталог, може сложити са изменама одредби овог Споразума у име Зајмопримца разменом писама (осим уколико се другачије не договоре Зајмопримац и Банка), је министар финансија.

5.02. За потребе Одељка 10.01 Општих услова:

(a) адреса Зајмопримца је:

Министарство финансија

Кнеза Милоша 20

11000 Београд

Република Србија; и

(б) Електронска адреса Зајмопримца је:

Број телефакса: Адреса електронске поште:

(381-11) 3618-961 [kabinet@mfin.gov.rs](mailto:kabinet@mfin.gov.rs)

5.03. У смислу Одељка 10.01 Општих услова:

(a) адреса Банке је:

International Bank for Reconstruction and Development

1818 H Street, N.W.

Washington, D.C. 20433

United States of America; и

(b) Електронска адреса Банке је:

Број телекса: Број телефакса: Адреса електронске поште:

248423(MCI) или 1-202-477-6391 \_\_\_\_\_\_\_\_\_\_\_\_\_\_\_\_\_\_\_

64145(MCI)

СПОРАЗУМ постигнут и потписан на енглеском језику на Датум потписивања.

**За РЕПУБЛИКУ СРБИЈУ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**/s1/

**Овлашћени представник**

**Име и презиме:** Синиша Мали/n1/

**Функција:** Први потпредседник Владе и министар финансија/t1/

**Датум:** 14. новембар 2024. године /d1/

**За МЕЂУНАРОДНУ БАНКУ ЗА ОБНОВУ И РАЗВОЈ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**/s2/

**Овлашћени представник**

**Име и презиме:** Никола Понтара/n2/

**Функција:**  Менаџер за Србију /t2/

**Датум:**  6. новембар 2024. године /d2/

**ПРОГРАМ 1**

**Опис Пројекта**

Циљ Пројекта је унапређење: (i) релевантности и изврсности научног истраживања; и (ii) иновативног предузетништва и приступа финансирању у циљу раста предузећа, као начин да се допринесе расту и конкурентности Зајмопримца.

Пројекат чине следеће компоненте:

**Део 1.** **Реформе сектора истраживања и развоја**

Подршка реформи Зајмопримца у сектору истраживања и развоја кроз:

1.1 (a) Финансирање одабраних конкурентних програма Фонда за науку, обезбеђивањем грантова за основна и примењена научна истраживања за Кориснике („Грантови Фонда за науку”) у циљу промовисања везе између приватног сектора и истраживачко-развојне заједнице и јачања сарадње са ЕУ и другим међународним програмима;

(б) операционализацију Фонда за науку, укључујући јачање корпоративног управљања, организационе структуре, праћења и евалуације, као и других кључних институционалних елемената;

(ц) израда програма Фонда за науку усмерених на развој вештина истраживача потребних за приступање међународном финансирању и могућностима сарадње;

(д) финансирање одабраног конкурентног програма за истраживачке пројекте у области вештачке интелигенције, кроз обезбеђивање грантова Корисницима („Грантови за истраживање у области вештачке интелигенције”) у циљу спровођења Потпројеката заснованих на приоритетним областима које укључују, између осталог, е-мобилност, зелену транзицију и здравствену заштиту, а на основу усаглашености Потпројеката са Принципима поузданости вештачке интелигенције; и

(е) осмишљавање посебног програма финансирања изградње истраживачких капацитета у области вештачке интелигенције у широј научној заједници, усмерене на теме директно и индиректно повезане са технологијама у области вештачке интелигенције, које укључују предавања, менторства и студијске посете водећим истраживачким лабораторијама или институцијама које се баве вештачком интелигенцијом.

1.2 Израду и имплементацију планова институционалне трансформације одабраних института за истраживање и развој („Планови трансформације”);

1.3. (а) Изградњу капацитета запослених у Институту за вештачку интелигенцију и истраживача који се баве вештачком интелигенцијом, кроз конципирање и имплементацију: (i) менторског програма; (ii) програма стажирања; и (iii) обуке за запослене института за вештачку интелигенцију и истраживаче на тему планирања међународних истраживачких пројеката и трансфера и комерцијализације технологије;

(б) стварање стратешких партнерстава са институтима за вештачку интелигенцију широм света ради сарадње на пројектима и размене најбољих пракси, укључујући програм размене истраживача у циљу повећања каријерне мобилности; и

(в) изградњу капацитета за институционално управљање и раст, као и за управљање ризицима од вештачке интелигенције у истраживању и развоју пројеката/производа;

1.4. Изградњу капацитета за управљање БИО4 истраживањима и финансирање Планова трансформације, укључујући и:

(а) јачање капацитета запослених и истраживача у БИО4 доо, укључујући: (i) техничку помоћ за управљање опремом у БИО4 кампусу; и (ii) техничку помоћ за БИО4 доо.

(б) израду и имплементацију институционалних Планова трансформације за одабране институте за истраживање и развој који учествују у БИО4, са посебним фокусом на промовисање сарадње науке и компанија и јачање капацитета за трансфер технологије између института за истраживање и развој у оквиру Кампуса БИО4 и приватног сектора, укључујући развој нових производа, услуга и технологије у областима БИО4;

1.5. Оснивање фонда за дијаспору унутар Фонда за науку у циљу финансирања техничке помоћи и обезбеђивања грантова (Грантови Фонда за науку) научницима, истраживачима и предузетницима како би се омогућио трансфер знања и вештина са дијаспоре Зајмопримца на Зајмопримца.

**Део 2. Акцелерација пословања**

Подршка раду Фонду за иновациону делатност, укључујући и успостављање унутар Фонда за иновациону делатност:

2.1 програма суфинансирања за доделу Суфинансирајућих грантова намењеног одабраним компанијама које прикупљају једнак или већи приватни капитал, за даљи развој компаније и повезану техничку помоћ;

2.2 програма суфинансирања за доделу Суфинансирајућих грантова у области вештачке интелигенције којим се обезбеђују грантови за потребе финансирања инвестиција и техничке помоћи одабраним компанијама у циљу истраживања и развоја, као и реализације комерцијалних могућности заснованих на Поузданој вештачкој интелигенцији, са циљем стварања нових производа и услуга, као и иновативних технологија са значајним утицајем и тржишним потенцијалом;

2.3 финансирања техничке помоћи намењене: (a) конкурентном одабиру компанија, од стране независне комисије за селекцију, које ће учествовати у програму акцелерације; (б) програму акцелерације предузећа и развоју и примени плана програма; (ц) развоју програма суфинансирања у области вештачке интелигенције и развоју и примени плана програма; (д) менторству за одабране компаније; (е) стварању групе анђела и мреже и развој тока послова; (ф) регулаторној и правној анализи и развоју матрице политике реформи како би се омогућио даљи развој иновативних предузећа у раној фази развоја као и оних у развоју; (г) омогућавању реформе политика, као и правног и регулаторног оквира у вези са Поузданом вештачком интелигенцијом; и (х) учешћу дијаспоре Зајмопримца у иновативном предузетничком менторству и програму пословних анђела.

**Део 3. Имплементација Пројекта, мониторинг и изградња капацитета**

Подршка раду ЈИП и ЦФЈ, укључујући, између осталог (а) јачање капацитета ЈИП у области управљања и имплементације Пројекта, као и праћења и ублажавања ризика по животну средину и социјална питања, укључујући и мање радове и обезбеђивање канцеларијске опреме; (б) јачање техничких капацитета НИТРА, Института за вештачку интелигенцију, Фонда за иновациону делатност, Фонда за науку и Одабраних института за истраживање и развој у циљу реализације и надзора над активностима које се односе на вештачку интелигенцију, укључујући и подршку примени принципа Поуздане вештачке интелигенције током целокупног трајања грантова; (ц) ангажовање експерата на пољу Поуздане вештачке интелигенције, као што је договорено са Банком, који ће помоћи у имплементацији пројектних активности у области вештачке интелигенције; (д) вршење теренских активности; и (е) спровођење ревизије Пројекта.

**ПРОГРАМ 2**

**Спровођење Пројекта**

**Одељак I. Аранжмани за имплементацију**

1. **Институционални аранжмани**
2. Без ограничавања одредаба члана V Општих услова и осим уколико се Банка другачије не сагласи, Зајмопримац ће задржати током трајања имплементације Пројекта, са структуром, ресурсима, пројектним задатком и функцијама прихватљивим за Банку:
3. Јединицу за управљање Пројектом унутар НИТРА („ЈИП”), која ће бити одговорна за: (i) свеобухватну координацију свих пројектних активности које се односе на имплементацију; (ii) обезбеђивање испуњења захтева, критеријума, политика, процедура и организационих аранжмана дефинисаних у Пројектном оперативном приручнику током трајања Пројекта; (iii) припрему документације везане за имплементацију Пројекта, укључујући Пројектне извештаје; и (iv) праћење и евалуацију Пројекта; и

(б) Централну фидуцијарну јединицу („ЦФЈ”), у оквиру МФ, која ће бити одговорна за набавке и финансијско управљање Пројектом, како је наведено у Пројектном оперативном приручнику.

1. У року од шездесет (60) дана од Датума ступања на снагу, Зајмопримац ће преко НИТРА, ангажовати стручњака за вештачку интелигенцију, чији пројектни задатак ће бити прихватљив за Банку и који ће помоћи у имплементацији пројектних активности везаних за вештачку интелигенцију.
2. Зајмопримац ће преко НИТРА омогућити да Фонд за науку и Фонд за иновациону делатност задрже током имплементације Пројекта управљачку структуру прихватљиву за Банку, укључујући, између осталог, управни одбор, програмске одборе и комисије за инвестиције и/или селекцију, према потреби, у саставу и са правилима рада прихватљивим за Банку, а у складу са одредбама дефинисаним у Пројектном оперативном приручнику.
3. За потребе имплементације Делова 1.2 и 1.4.(б) Пројекта, Зајмопримац ће, преко НИТРА, поднети Банци на одобрење сваки појединачни План трансформације и након што га Банка одобри, Зајмопримац ће преко НИТРА: (a) склопити споразум са сваким Одабраним институтом за истраживање и развој („Споразум са институтом за истраживање и развој”), под условима прихватљивим за Банку, укључујући, између осталог, обавезу Одабраних института за истраживање и развој да спроведу План трансформације уз дужну пажњу и ефикасност и у складу са одговарајућим административним, техничким, финансијским, економским, еколошким и социјалним стандардима и праксама, као и у складу са релевантним одредбама овог Споразума, ПОМ и ESCP, уз поштовање одредаба које се односе на Искључене активности у области вештачке интелигенције и Искључене активности које се односе на БИО4; и (б) учинити да сваки Одабрани институт за истраживање и развој благовремено спроведе свој План трансформације у складу са одредбама и на начин који је задовољавајући за Банку.
4. Зајмопримац ће, преко НИТРА, осигурати и омогућити да ФН и ФИД обезбеде:
5. да се за све активности везане за вештачку интелигенцију које се реализују у оквиру Пројекта, а подразумевају обраду личних података, захтева процена утицаја на заштиту података и усклађености са важећим прописима који регулишу заштиту података.
6. да се за све Активности система вештачке интелигенције високог ризика које се реализују у оквиру Пројекта захтева процена утицаја ризика од вештачке интелигенције, као што је детаљно дефинисано у ПОМ документу, Приручницима за грантове Фонда за науку и Фонда за иновациону делатност и Споразумима о гранту; и
7. да сви Грантови за истраживање у области вештачке интелигенције или Суфинасирајуће грантове у области вештачке интелигенције примењују Принципе поуздане вештачке интелигенције, као што је детаљно описано у ПОМ документу, као и у Приручницима за грантове Фонда за науку и Фонда за иновационе делатности и Споразумима о гранту.

**Б.** **Допунски уговори**

1. У циљу лакшег спровођења Делова 1.1 (a) и (д) и 1.5 Пројекта, Зајмопримац ће, преко НИТРА, ставити део средстава Зајма на располагање Фонду за науку на бесповратној основи, према одредбама допунског уговора између Зајмопримца, преко НИТРА, и Фонда за науку, према условима и одредбама које је одобрила Банка („Допунски уговор са Фондом за науку”), укључујући, између осталог и обавезу Фонда за науку да имплементира Делове 1.1 (a) и (д) и 1.5 Пројекта у складу са одредбама овог Споразума, Пројектног оперативног приручника, Приручника за грантове Фонда за науку, када је примењиво, Смерница за борбу против корупције и ESCP.
2. У циљу лакшег спровођења Дела 2 Пројекта, Зајмопримац ће, преко НИТРА, ставити део средстава Зајма на располагање Фонду за иновациону делатност на бесповратној основи, према одредбама допунског уговора између Зајмопримца, преко НИТРА, и Фонда за иновациону делатност, према условима и одредбама које је одобрила Банка („Допунски уговор са Фондом за иновациону делатност”), укључујући, између осталог и обавезу Фонда за иновациону делатност да имплементира Део 2 Пројекта у складу са одредбама овог Споразума, Пројектног оперативног приручника, Приручника за грантове Фонда за иновациону делатност, када је примењиво, Смерница за борбу против корупције и ESCP.
3. Зајмопримац ће искористити своја права из Допунског уговора на начин да заштити интересе Зајмопримца и Банке и да оствари циљеве Зајма.
4. Осим ако се Банка другачије не сагласи, Зајмопримац неће уступити, изменити, поништити или одустати од Допунских уговора или од било којих њихових одредаба.

**Ц. Подпројекти**

1. Зајмопримац ће, преко НИТРА, омогућити да Фонд за науку и Фонд за иновациону делатност ставе на располагање Корисницима Грантове Фонда за науку, Грантове за истраживање у области вештачке интелигенције, Суфинансирајуће грантове и Суфинасирајуће грантове у области вештачке интелигенције до појединачног износа до 300.000 евра, у складу са критеријумима подобности и процедурама који су прихватљиви за Банку који су наведени у ПОМ и важећем Приручнику за грантове Фонда за науку и Приручницима за грантове Фонда за иновациону делатност.

2. Зајмопримац ће, преко НИТРА, омогућити да Фонд за науку и Фонд за иновациону делатност закључе са Корисницима сваког Гранта Фонда за науку, Гранта за истраживање у области вештачке интелигенције, Суфинасирајућег гранта и Суфинасирајућег гранта у области вештачке интелигенције Споразум о гранту („Споразум о гранту”) под условима прихватљивим за Банку који ће обухватити следеће:

(a) Зајмопримац ће омогућити да Фонд за науку и Фонд за иновациону делатност стекну одговарајућа права за заштиту својих интереса и интереса Банке, укључујући право да:

(i) суспендује или прекине право Корисника на коришћење средстава Гранта Фонда за науку, Гранта за истраживање у области вештачке интелигенције, Суфинасирајућег гранта и Суфинансирајућег гранта у области вештачке интелигенције или право на повраћај целог или било ког дела износа Гранта Фонда за науку, Гранта за истраживање у области вештачке интелигенције, Суфинансирајућег гранта и Суфинасирајућег гранта у области вештачке интелигенције, уколико Корисник не испуни своје обавезе које проистичу из конкретног Споразума о гранту; и

(ii) од свих Корисника ће се захтевати да:

(A) реализују Подпројекат са дужном пажњом и ефикасно у складу са темељним техничким, економским, финансијским, управљачким, еколошким и социјалним стандардима и праксама, задовољавајућим за Банку, укључујући и усаглашеност са одредбама Смерница за борбу против корупције примењивим на примаоце средстава зајма који нису Зајмопримац;

(Б) по потреби, без одлагања, обезбеде ресурсе потребне за Подпројекат;

(Ц) према потреби набаве робу, радове и услуге који ће се финансирати средствима Гранта Фонда за науку, Гранта за истраживање у области вештачке интелигенције, Суфинасирајућег гранта и Суфинасирајућег гранта у области вештачке интелигенције, у складу са одредбама овог Споразума;

(Д) задрже адекватне политике и процедуре како би се омогућио мониторинг и евалуација напретка Подпројекта и испуњење циљева, у складу са показатељима прихватљивим за Банку;

(Е) (1) одрже систем финансијског управљања и припреме финансијске извештаје у складу са конзистентно примењивим рачуноводственим стандардима прихватљивим за Банку, како би се адекватно приказале операције, ресурси и расходи везани за Подпројекат; и (2) на захтев Банке или Зајмопримца, обезбеде да независни ревизори, прихватљиви за Банку, спроведу ревизију финансијских извештаја, у складу са конзистентно примењивим ревизорским стандардима, прихватљивим за Банку и без одлагања доставе ревидиране извештаје Зајмопримцу и Банци;

(Ф) омогуће Зајмопримцу и Банци да изврше инспекцију Подпројекта, рада, релевантне евиденције и документације;

(Г) се ускладе са Искљученим активностима везаним за вештачку интелигенцију и Принципима поуздане вештачке интелигенције (што ће бити процењено применом оквира за екстерну ревизију наведеним у ПОМ документу);

(Х) по питању система вештачке интелигенције високог ризика: (1) доставе Фонду за науку и Фонду за иновациону делатност резултате независне процене усклађености система вештачке интелигенције са принципима и захтевима Поуздане вештачке интелигенције од стране одабраног тела, прихватљивог за Банку; (2) спроведу процену утицаја вештачке интелигенције на начин наведен у ПОМ документу, укључујући и процену сваког система вештачке интелигенције пре његовог спровођења у живом окружењу; и (3) припреме и доставе Зајмопримцу и Банци све информације које Зајмопримац или Банка могу разумно тражити у вези са горе наведеним.

3. Зајмопримац ће, преко НИТРА, омогућити да Фонд за науку и Фонд за иновациону делатност, према потреби, врше своја права у складу са сваким Споразумом о гранту на начин да се заштите интереси Зајмопримца и Банке и да се остваре циљеви Зајма.

4. Осим ако се Банка другачије не сагласи, Зајмопримац ће, преко НИТРА, омогућити да Фонд за науку и Фонд за иновациону делатност не уступају, мењају, поништавају или се одричу било ког Споразума о гранту или било које од његових одредаба.

**Д. Пројектни оперативни приручник и Приручници за грантове**

1. Зајмопримац ће, преко НИТРА, ЈИП и ЦФЈ спроводити и омогућити да Фонд за науку и Фонд за иновациону делатност спроведу Пројекат у складу са одредбама приручника прихватљивог за Банку („Пројектни оперативни приручник”). ПОП ће садржати детаљна упутства и процедуре за имплементацију Пројекта, укључујући између осталог и: (a) показатеље који ће се користити за потребе мониторинга и евалуације Пројекта; (б) процедуре за мониторинг, супервизију и евалуацију Пројекта, укључујући и формат и садржај пројектних извештаја; (ц) списак програма Фонда за науку и Фонда за иновациону делатност подобних за финансирање у оквиру Пројекта и списак искључених активности у оквиру Пројекта и Искључених активности које се односе на вештачку интелигенцију; (д) пројектне процедуре везане за набавку и финансијско управљање; (е) прикупљање и обраду Личних података у складу са важећим прописима у земљи и добром међународном праксом; (ф) оквир за процену утицаја ризика од вештачке интелигенције за високоризичне системе вештачке интелигенције заснованa на принципима Поуздане вештачке интелигенције која ће се спроводити у кључним фазама током трајања грантова; (г) оквир ревизије ризика од вештачке интелигенције у коме се системи вештачке интелигенције високог ризика и други системи, према потреби, независно тестирају и процењују у кључним фазама током трајања грантова како би се обезбедила усклађеност са принципима Поуздане вештачке интелигенције; (х) мере за решавање утицаја на животну средину и социјална питања како је наведено у ESCP, укључујући мере ублажавања у циљу решавања дигиталног раскорака, процене, управљања и праћења конкретних ризика и утицаја дигиталних услуга у оквиру Пројекта; (и) процедуре и мере за идентификовање, смањење и ублажавање ризика везаних за активности у области БИО4 и Искључених активности у области БИО4; и (ј) критеријуме за избор и одобрење Одабраних института за истраживање и развој и Планова трансформације који се финансирају у оквиру Делова 1.2 и 1.4. (б) Пројекта.
2. (a) У оквиру Дела 1.1. Пројекта неће се финансирати ни један Грант за истраживања у области вештачке интелигенције осим ако Зајмопримац, преко Фонда за науку, поднесе Банци на одобрење ажурирани приручника који се примењује на поменути Грант Фонда за науку (Приручник за грант Фонда за науку), укључујући, између осталог, и квалификационе критеријуме за одабир Корисника и Подпројеката (и начин на који ти квалификациони критеријуми укључују принципе Поуздане вештачке интелигенције и обезбеђују да се Искључене активности у области вештачке интелигенције не финансирају), избор стручних рецензената, састав комисије за селекцију, процену ризика од вештачке интелигенције и друге услове за управљање грантовима и добије одобрење Банке за поменути ажурирани приручник за грантове Фонда за науку.

(б) Након што Банка одобри сваки Приручник за грант Фонда за науку, Зајмопримац ће омогућити да Фонд за науку спроведе Део 1.1 Пројекта у складу са одредбама сваког појединачног Приручника за грант Фонда за науку.

1. (a) Ни један Суфинасирајући грант вештачке интелигенције који је део Дела 2.2. Пројекта неће се финансирати осим ако Зајмопримац, преко Фонда за иновациону делатност, поднесе Банци на одобрење ажурирани приручник примењив на тај Суфинасирајући грант (Приручник за грант Фонда за иновациону делатност), укључујући, између осталог, и квалификационе критеријуме за одабир Корисника, одабраних компанија и Подпројеката (укључујући и начин на који ти квалификациони критеријуми укључују принципе Поуздане вештачке интелигенције и обезбеђују да се Искључене активности у области вештачке интелигенције не финансирају), избор стручних рецензената, састав комисије за селекцију, процену ризика од вештачке интелигенције и друге услове за управљање грантовима и добије одобрење Банке за поменути ажурирани Приручник за грантове Фонда за иновациону делатност.

(б) Након што Банка одобри сваки Приручник за грант Фонда за иновациону делатност, Зајмопримац ће омогућити да Фонд за иновациону делатност спроведе Део 2.2 Пројекта у складу са одредбама сваког појединачног Приручника за грант Фонда за иновациону делатност.

1. Осим уколико се Банка не сагласи другачије у писаној форми, Зајмопримац ће, преко НИТРА, омогућити да Фонд за науку и Фонд за иновациону делатност не укину, измене, суспендују, одустану или на други начин не спроведу Пројектни оперативни приручник, сваки Приручник о гранту Фонда за науку, сваки Приручник о гранту Фонда за иновациону делатности или њихове одредбе.
2. У случају било каквог неслагања између одредаба Пројектног оперативног приручника, сваког Приручника за грантове Фонда за науку, сваког Приручника за грантове Фонда за иновациону делатности и овог Споразума, одредбе овог Споразума ће преовладати.

**E. Стандарди у области животне средине и социјалних питања**

1. Зајмопримац ће, преко НИТРА, омогућити да Фонд за науку и Фонд за иновациону делатност спроведу Пројекат у складу са Стандардима у области животне средине и социјалних питања, на начин прихватљив за Банку.

2. Без ограничавања одредаба из става 1, Зајмопримац ће, преко НИТРА, омогућити да Фонд за науку и Фонд за иновациону спроведу Пројекат у складу са Планом обавеза у области животне средине и социјалних питања (“ESCP”), на начин прихватљив за Банку. У ту сврху, Зајмопримац ће омогућити да Фонд за науку и Фонд за иновациону делатност обезбеде:

1. да се мере и активности наведене у ESCP реализују са дужном пажњом и ефикасно, као што је наведено у ESCP;

(б) да довољно средстава буде на располагању како би се покрили трошкови имплементације ESCP;

(ц) да се одрже политике, процедуре и квалификовани кадар како би се осигурала имплементација ESCP, као што је у ESCP и назначено; и

(д) да ESCP или његове одредбе не буду измењене, ревидиране или обустављене, осим ако се Банка другачије не сложи у писаној форми а Зајмопримац, након тога, објави ревидирани ESCP.

У случају било каквог неслагања између одредаба ESCP и овог Споразума, Споразум ће преовладати.

1. Зајмопримац ће, преко НИТРА, омогућити да Фонд за науку и Фонд за иновациону делатност предузму:
2. све мере неопходне да се прикупе, саставе и Банци путем редовног извештавања, онолико често колико је наведено у ESCP, благовремено доставе информације о статусу испуњености захтева из ESCP у одвојеном документу или документима, уколико Банка тако тражи, да сви наведени извештаји буду у форми и садржини који су прихватљиви за Банку и дефинисаће између осталог и: (i) статус имплементације ESCP; (ii) услове, уколико их има, који утичу или прете да утичу на имплементацију ESCP; и (iii) корективне и превентивне мере које су предузете или их је потребно предузети како би се такве ситуације решиле; и

(б) да одмах обавесте Банку о инциденту или незгоди који се односе или имају утицаја на Пројекат, а имају или ће имати значајан негативан утицај на животну средину, погођене заједнице, грађане или раднике, у складу са ESCP, наведеним инструментима и стандардима у области животне средине и социјалних питања.

1. Зајмопримац ће, преко НИТРА, омогућити да Фонд за науку и Фонд за иновациону делатност одржавају и објаве доступност жалбеног механизма, у форми и садржини који су прихватљиви за Банку, ради саслушања и решавања на фер начин и у доброј вери свих притужби које су покренуте у вези са Пројектом и предузеће све неопходне мере за спровођење одлука донетих од стране таквог механизма на начин који је задовољавајући за Банку.

**Одељак II. Праћење, извештавање и евалуација Пројекта**

1. Зајмопримац ће, преко НИТРА, достављати Банци Пројектне извештаје најкасније месец дана након краја сваког календарског семестра на који се тај извештај односи.

2. Осим ако другачије не буде захтевано или дозвољено овим Споразумом или што Банка може изричито захтевати, приликом дељења било које информације, извештаја или документа у вези са активностима описаним у Прилогу 1 овог Споразума, Прималац ће обезбедити да те информације, извештај или документ не укључује Личне податке.

**Одељак III. Повлачење средстава Зајма**

**A. Опште одредбе**

1. Без ограничавања одредаба члана II Општих услова и у складу са Писмом о повлачењу средстава и финансијским подацима, Зајмопримац може да повуче средства Зајма за: (a) финансирање Прихватљивих трошкова; и (б) плаћање Приступне накнаде у опредељеном износу и, уколико је примењиво, до процента дефинисаног за сваку Категорију из табеле која следи:

|  |  |  |
| --- | --- | --- |
| **Категорија** | **Додељени износ средстава зајма**  **(у ЕУР)** | **Проценат расхода који се финансира** |
| 1. Роба, радови, неконсултантске услуге, консултантске услуге, Обука, Оперативни трошкови из Дела 1.1(б), 1.1(ц), 1.1 (е), 1.3, 1.4, 2.3 и 3 Пројекта. | 9.137.500 | 100% (са укљученим порезима осим пореза на додату вредност и царинских дажбина за радове, робу и неконсултантске услуге) |
| 1. Грантови Фонда за науку који се односе на Део 1.1. (a) и 1.5. Пројекта | 0 | 100% износа исплаћеног у оквиру сваког Гранта Фонда за науку (са укљученим порезима) |
| 1. Суфинасирајући грантови који се односе на Део 2.1 Пројекта | 0 | 100% износа исплаћеног у оквиру сваког Суфинаирајућег гранта (са укљученим порезима) |
| 1. Грантови за истраживање у области вештачке интелигенције се односе на Део 1.1. (д) Пројекта | 8.400.000 | 100% износа исплаћеног у оквиру сваког Гранта за истраживање у области вештачке интелигенције (са укљученим порезима) |
| 1. Суфинасирајући грантови се односе на Део 2.2 Пројекта | 7.400.000 | 100% износа исплаћеног у оквиру сваког Суфинасирајућег гранта у области вештачке интелигенције (са укљученим порезима) |
| 1. Приступна накнада | 62.500 | Износ се плаћа у складу са Одељком 2.03 овог Споразума и Одељком 2.07 (б) Општих услова |
| УКУПНО | 25.000.000 |  |

1. (a) За потребе ове табеле, царинске дажбине и порез на додату вредност на увоз и набавку радова, робе и неконсултантских услуга на територији Зајмопримца и за потребе имплементације Пројекта, неће се финансирати средствима Зајма.

(б) Зајмопримац потврђује да се увоз и испорука радова, робе и неконсултантских услуга на територији Зајмопримца и за потребе спровођења Пројекта, ослобађају од плаћања царинских дажбина и пореза на додату вредност.

**Б. Услови за повлачење средстава; Период повлачења средстава**

1. Без обзира на одрдебе Дела А изнад, повлачење средстава се неће вршити за:
2. плаћања извршена пре Датума потписивања;

(б) за Категорију (4) осим ако је Банка примила и одобрила ажурирани Приручник за грантове Фонда за науку; и

(ц) за Категорију (5) осим ако је Банка примила и одобрила ажурирани Приручник за грантове Фонда за иновациону делатност.

2.Датум завршетка Пројекта је 30. септембар 2027.

**ПРОГРАМ 3**

**План отплате повезан са преузетим обавезама**

У табели у наставку наведени су Датуми отплате главнице Зајма и проценат укупног износа главнице Зајма који доспева за плаћање на сваки Датум плаћања главнице („Проценат рате“).

**Отплата главнице**

|  |  |
| --- | --- |
| **Датум отплате главнице** | **Проценат рате** |
| Сваког 15. маја и 15. новембра  Почевши од 15. новембра 2027.  до 15. новембра 2035. | 5,56% |
| На дан 15. мај 2036. године | 5.48% |

**ПРИЛОГ**

**Дефиниције**

1. „ВИ” означава Вештачку интелигенцију.
2. „Искључене активности у области вештачке интелигенције” заједнички означавају:
   1. све активности у области вештачке интелигенције које обухватају (наведена листа је само индикативна и није коначна):
3. све активности које се директно или индиректно односе на оружје или оружане системе;
4. Технологије за препознавање лица у сврху масовног надзора, укључујући ВИ системе који креирају или проширују базе података за препознавање лица кроз нециљано скидање слика лица са интернета или CCTV (енг. *closed-circuit television*, у даљем тексту: „технологија за видео надзор”) снимака, и системе за даљинску биометријску идентификацију у реалном времену који се користе у јавним просторима за спровођење закона;
5. системе социјалног бодовања; и
6. системе вештачке интелигенције који су циљано дизајнирани да обмањују или манипулишу људима, укључујући преварне видее (енг. *deepfakes*) и друге технологије које се могу користити за креирање веома реалистичног, али измишљеног садржаја или било које друге системе вештачке интелигенције који манипулишу људским понашањем како би заобишли њихову слободну вољу;

(б) све активности у области вештачке интелигенције које директно или индиректно крше Принципе поузданости вештачке интелигенције или на други начин доводи до било каквог умањења права на правичан процес, што доводи до пристрасности или дискриминације, лишава појединца његових грађанских слобода или права на грађанско (директно) учешће, што нарушава било какву слободу изражавања или злоупотребљава личне податке или наноси било какву сличну штету било ком појединцу или групи појединаца.

1. „Институт за ВИ” означава Истраживачко-развојни институт за вештачку интелигенцију Зајмопримца основан 2021. године, као део Акционог плана за примену Стратегије развоја вештачке интелигенције у Републици Србији за период 2020–2025.
2. „Суфинасирајући грантови у области ВИ” означавају грантове које ће Корисницима обезбеђивати Фонд за иновациону делатност за финансирање Потпројекта из Дела 2.2 Пројекта, као што је ближе описано у Приручнику за грантове Фонда за иновациону делатност.
3. „Грантови за истраживања у области ВИ” означавају грантове које ће Корисницима обезбеђивати Фонд за науку за финансирање истраживачког Потпројекта из Дела 1.1(д) Пројекта, као што је ближе описано у Приручнику за грантове Фонда за науку.
4. ,,Смернице за борбу против корупције” означавају, за потребе става 5 Прилога Општих смерница, ,,Смернице за спречавање и борбу против преваре и корупције у оквиру пројеката финансираних из средстава зајмова ИБРД-а и кредита и грантова ИДА-е”, од 15. октобра 2006. године са изменама и допунама од јануара 2011. и 1. јула 2016. године.
5. „Корисник” означава сваког појединца, групу истраживача и компанију, који је изабран и испуњава квалификационе критеријуме за добијање Гранта Фонда за науку и Гранта за истраживање у области вештачке интелигенције, Суфинансирајућег гранта и Суфинасирајућег гранта у области вештачке интелигенције у оквиру Пројекта, као што је дефинисано у Пројектном оперативном приручнику и сваком Приручнику за грантове Фонда за науку, односно Приручнику за грантове Фонда за иновациону делатност, у зависности од случаја; „Корисници” означавају више од једног Корисника.
6. „БИО 4” означава биотехнологију, биоинформатику, биомедицину и биодиверзитет.
7. „БИО 4 Кампус” означава физичку локацију и платформу за сарадњу у Београду која ће окупити истраживаче, професоре и стручњаке из различитих области природних наука.
8. “Искључене БИО4 активности” заједно обухватају:
9. намерну модификацију заметне линије: свако истраживање које модификује гене у сперми или јајним ћелијама, ефикасно спречавајући стварање генетски измењених људи, осим истраживања која се односе на лечење рака или познате генетске болести које смањују очекивани животни век, укључујући, али не ограничавајући се на синдроме предиспозиције за тумор;

(б) клонирање комплетног људског бића;

(ц) активности намењене стварању људских ембриона искључиво у сврху истраживања или набавке матичних ћелија, укључујући технику нуклеарног трансфера соматских ћелија;

(д) клонирање можданих ћелија сисара;

(е) истраживање добијања функције, које намерно повећава преносивост познатих вируса или озбиљност познатих болести;

(ф) имплантирање животињских ембрионалних ћелија у људе (стварање химера човек-животиња);

(г) истраживање о интерфејсима мозак-компјутер који би могли директно да контролишу мисли или поступке друге особе;

(х) клиничка истраживања која:

1. имају потенцијал да нанесу озбиљну штету учесницима (или истраживачима), као што је озбиљан физички бол или телесна повреда која није повезана са једноставним рутинским медицинским процедурама (нпр. узимање узорка крви), психичка повреда, лична срамота или понижење или друга штета која може у великој мери негативно да утиче на учеснике; или;
2. укључују рањиве учеснике (као што су затвореници, деца, особе с инвалидитетом, труднице и припадници етничких мањина) у било коју фазу истраживања, укључујући прве клиничке студије код људи или рану фазу за нове терапеутике (као што су нови хемијски ентитети, биолошки лекови, генске терапије), медицинске примене и процедуре; или укључују ‘студије изазова’ у којима су учесници намерно изложени заразној болести која може довести до тешке или хроничне болести, или када учесници имају основна медицинска стања која повећавају њихов ризик од тешке болести; или
3. укључују клиничке студије које се односе на негу на крају живота и ургентну медицину, као и повезане медицинске одлуке; или коришћење медицинских помагала, а посебно уградњу помагала, које имају за циљ или имају потенцијал да доведу до ненамерне промене понашања или придржавања терапеутском режиму;

(и) истраживања која укључују непроверене облике људског или животињског биоинжењеринга, интеграције човека и машине, интеграције животиња и машина, химере човека и животиње или химеризма међу врстама животиња или синтетичку биологију;

(ј) истраживања која немају искључиви фокус на цивилну примену или имају познату примењивост у војне сврхе; и

(к) истраживање које није у складу са најбољим међународним праксама које треба да обезбеде хуман третман и коришћење животиња у истраживању, подучавању и тестирању; и

(л) свако истраживање или испитивање које укључује људе пре него што буде одобрено проћи ће прво етичку ревизију у складу са најбољом међународном праксом.

1. „БИО4 доо” је правно лице у државном власништву Зајмопримца, регистровано под именом „*БИО4 доо Београд*”, које је основано у складу са Одлуком Владе објављеном у „Службеном гласнику Републике Србије”, бр. 54/23 и 16/24 и које послује у складу са Законом о привредним друштвима Зајмопримца („Службени гласник Републике Србије”, бр. 36/11, 99/11, 83/14, 5/15, 44/18, 95/18, 91/19, 109/21)и Законом о иновационој делатности(„Службени гласник Републике Србије”, брoj 129/21).
2. „Категорија” означава категорију утврђену у табели у Одељку III.A Програма 2 овог Споразума.
3. „ЦФЈ” означава Централну фидуцијарну јединицу, наведену у Одељку I.A.1(б) Програма 2 овог Споразума.
4. „План обавеза у области животне средине и социјалних питања“ или скраћено “ESCP” означава план обавеза у области животне средине и социјалних питања Зајмопримца, прихватљив за Банку од 12. новембра 2019. и ажуриран 16. јула 2024. године, који дефинише преглед кључних мера и активности у циљу решавања потенцијалних еколошких и социјалних ризика и утицаја на Пројекат, укључујући временски оквир за активности и мере, институционалне аранжмане, људске ресурсе, обуку, мониторинг и извештавање, као и све инструменте које је потребно припремити; ESCP се може мењати с времена на време на основу претходне писане сагласности Банке, a овај појам се односи и на све прилоге или програме који су део тог плана.
5. „Стандарди у области животне средине и социјалних питања“ збирно означавају: (i) „Стандард у области животне средине и социјалних питања 1: Процена и управљање ризицима и утицајима на животну средину и социјална питања“; (ii) “„Стандард у области животне средине и социјалних питања 2: Радни односи и услови рада“; (iii) „Стандард у области животне средине и социјалних питања 3: Ефикасност ресурса и превенција и контрола загађења; (iv) „Стандард у области животне средине и социјалних питања 4: Јавно здравље и безбедност“; (v) „Стандард у области животне средине и социјалних питања 5: Откуп земљишта, ограничавање начина коришћења земљишта и принудно расељавање“; (vi) „Стандард у области животне средине и социјалних питања 6: Очување биодиверзитета и одрживо управљање природним ресурсима“; (vii) „Стандард у области животне средине и социјалних питања 7: Аутохтоно становништво/традиционалне историјски вулнерабилне локалне заједнице подсахарске Африке“; (viii) „Стандард у области животне средине и социјалних питања 8: Културно наслеђе“; (ix) „Стандард у области животне средине и социјалних питања 9: Финансијски посредници“; (x) „Стандард у области животне средине и социјалних питања 10: Ангажовање носилаца интереса и објављивање информација“; који су ступили на снагу 1. октобра 2018. године и које је Банка објавила на:

<https://www.worldbank.org/en/projects-operations/environmental-and-social-framework>.

1. „Општи услови” означавају ,,Опште услове Међународне банке за обнову и развој за финансирање ИБРД, финансирање инвестиционих пројеката”, од 14. децембра 2018. (последња ревизија од 15. јула 2023. године).
2. „Споразум о гранту” означава споразум између Фонда за науку и/или Фонда за иновациону делатност и Корисника о обезбеђивању Грантова Фонда за науку, Грантова за истраживање у области вештачке интелигенције, Суфинасирајућих грантова или Суфинасирајућих грантова у области вештачке интелигенције из Одељка 1.Ц.2 Програма 2 Споразума о зајму.
3. „Високоризични системи вештачке интелигенције” означавају системе вештачке интелигенције који имају тенденцију да директно или индиректно крше принципе Поуздане вештачке интелигенције током животног века система вештачке интелигенције. Ово обухвата али није ограничено на системе вештачке интелигенције у следећим областима које су означене као високоризичне у Етичким смерницама за развој, примену и употребу поуздане и одговорне вештачке интелигенције у Србији:

(а) биометријска идентификација и категоризација појединаца;

(б) управљање критичном инфраструктуром и њеним радом;

(ц) образовање, стручно усавршавање и оспособљавање;

(д) запошљавање, управљање запосленим/ангажованим лицима и приступ самозапошљавању;

(е) здравство;

(ф) приступ и коришћење јавних и социјалних услуга као и основних приватних услуга; и

(г) извршење закона.

1. „Фонд за иновациону делатност” или „ФИД” означава институцију Зајмопримца која је основана и послује у складу са Законом о иновационој делатности објављеним у Службеном гласнику Зајмопримца број 129/2021.
2. „Приручник за грантове Фонда за иновациону делатност” означава приручник из Одељка I.Д.3 Програма 2 овог Споразума.
3. „Допунски уговор Фонда за иновациону делатност” означава споразум из Одељка I.Б.2 Програма 2 Споразума о зајму.
4. „Програм суфинансирања” означава грантове које Корисницима обезбеђује Фонд за иновациону делатност за финансирање Подпројекта из Дела 2 Пројекта, као што је ближе дефинисано у Приручнику за грантове Фонда за иновациону делатност.
5. „НИТРА” означава Министарство науке, технолошког развоја и иновација или његовог следбеника, прихватљивог за Банку.
6. „МФ” означава Министарство финансија Зајмопримца или његовог следбеника, прихватљивог за Банку.
7. „Оперативни трошкови” означавају разумне и инкременталне расходе везане за имплементацију Пројекта, као што су, између осталог, канцеларијска опрема и потрошни материјал, трошкови закупа канцеларијског простора, трошкови за интернет и комуникације, информатичка подршка, трошкови превођења, банкарске накнаде, комунални трошкови, путовања, превоз, дневнице, трошкови смештаја (преноћиште), зараде запослених у ЦФЈ и други разумни трошкови директно повезани са спровођењем Пројекта, на основу годишњих буџета прихватљивих за Банку, искључујући плате државних службеника.
8. „Лични подаци” означавају сваку информацију која се односи на идентификовану особу или особу која се може идентификовати. Појединац који се може идентификовати је онај који се може идентификовати разумним средствима, директно или индиректно, позивањем на атрибуте или комбинацију атрибута унутар података, или комбинацију података и других доступних информација. Атрибути који се могу користити за идентификацију појединца који се може идентификовати укључују, али нису ограничени на, име, идентификациони број, податке о локацији, онлајн идентификатор, метаподатке и факторе специфичне за физички, физиолошки, генетски, ментални, економски, културни или друштвени идентитет појединца.
9. „Пројектни оперативни приручник” или „ПОП” означава приручник из Одељка I.Д.1 Програма 2 овог Споразума.
10. „ЈИП” означава Јединицу за имплементацију Пројекта из Одељка I.A.1 (a) Програма 2 овог Споразума.
11. „Регулатива у области набавки” за потребе става 85. Прилога Општих услова означава „Регулативу Светске банке за зајмопримце финансираних инвестиционих пројеката”, од септембра 2023. године.
12. „Носилац Пројекта” означава: (i) Фонд за науку у смислу Дела 1.1 и 1.5 Пројекта; и (ii) Фонд за иновациону делатност у смислу Дела 2 Пројекта.
13. „РДИ” означава акредитоване институте за истраживање и развој Зајмопримца који послују под надзором НИТРА.
14. „РДИ Споразум” означава споразуме из Одељка I.A.4 Програма 2 овог Споразума.
15. „Р&Д” означава истраживање и развој.
16. „Фонд за науку” или „ФН” означава институцију Зајмопримца која је основана и послује у складу са Законом о Фонду за науку Републике Србије, који је објављен у Службеном гласнику Зајмопримца бр. 95/2018.
17. „Грант Фонда за науку” означава све грантове које Фонд за науку додељује Корисницима за финансирање Подпројекта у оквиру Дела 1.1 (a) и 1.5 Пројекта, као што је описано у Приручнику за грантове Фонда за науку.
18. „Приручник за грантове Фонда за науку” означава све приручнике усвојене од стране Фонда за науку у вези са грантовима Фонда за науку, а који су задовољавајући за Банку.
19. „Допунски уговор Фонда за науку” означава уговор из Одељка I.Б.1 Програма 2 овог Споразума.
20. „Одабране компаније” означавају компаније које испуњавају квалификационе услове дефинисане Приручником за грантове Фонда за иновациону делатност и одабране како би добиле Суфинасирајући грант или Суфинасирајући грант у области вештачке интелигенције и другу помоћ из Дела 2 Пројекта.
21. „Одабрани институти за истраживање и развој” означавају РДИ који испуњавају квалификационе критеријуме дефинисане у Пројектном оперативном приручнику и који ће имати користи од Дела 1.2 и 1.4. (б) Пројекта.
22. „Датум потписивања” означава датум који је каснији од два датума када су Зајмопримац и Банка потписали овај Споразум, и та дефиниција се примењује на сва позивања на “Датум Споразума о зајму” у Општим условима.
23. „Подпројекат” означава активности из Дела 1.1(a) и (д), 1.5, 2.1. и 2.2 Пројекта.
24. „Допунски уговори” означава заједно Допунски уговор Фонда за науку и Допунски уговор Фонда за иновациону делатност.
25. „Обука” означава разумне трошкове које је потребно да Банка претходно одобри за обуку и радионице које се спроводе у оквиру Пројекта, а обухватају котизацију, трошкове пута и исхране за учеснике обуке и радионица, трошкове везане за обезбеђивање услуга предавача и говорника на обукама и радионицама, закуп простора за обуке и радионице, израду и умножавање материјала за обуке и радионице, студијска путовања и друге трошкове који су у директној вези да припремом и спровођењем обуке и радионица (изузимајући робу и консултантске услуге).
26. „План трансформације” означава сваки план из Дела 1.2 и 1.4.(б) Пројекта намењен одабраним РДИ за финансирање између осталог и (i) изградње институционалних капацитета; (ii) унапређења процеса који се односе на људске ресурсе; (iii) мапирања потреба и недостатака по питању вештина и израде планова запошљавања; (iv) обуке на тему техничких аспеката, управљања пројектом, лидерства и припреме апликације за грантове; (v) опреме; и (vi) трошкова трансфера технологије, што је детаљно приказано у ПОМ документу.
27. „Поуздана ВИ” означава, заједно, принципе и захтеве који се односе на поуздане и одговорне системе ВИ, процесе и примену током животног циклуса ВИ засноване на Етичким смерницама за развој, примену и употребу поуздане и одговорне вештачке интелигенције у Србији, који укључују, минимално, следеће:

(а) објашњивост и проверљивост;

(б) достојанство;

(ц) забрану чињења штете;

(д) правичност и недискриминацију;

(е) деловање и контролу;

(ф) техничку поузданост и безбедност;

(г) приватност, заштиту података о личности и управљање подацима;

(х) транспарентност;

(и) различитост, недискриминацију и равноправност;

(ј) друштвено и еколошко благостање;

(к) одговорност.

Поред тога, принципи „Поуздане вештачке интелигенције” обухватају и следеће принципе, који су део других оквира добре праксе које Србија признаје, укључујући „Резолуцију Генералне скупштине УН о искоришћавању могућности безбедних, сигурних и поузданих система вештачке интелигенције за одрживи развој” A/78/L.49 (Одлука ГСУН) и „Препоруку UNESCO о етици вештачке интелигенције” SHS/BIO/PI/2021/1 (UNESCO Препорука):

(л) пропорционалност и нешкодљивост;

(м) прописани поступак;

(н) слободу изражавања;

(о) одрживост;

(п) обавештеност и писменост; и

(р) вишестрано и адаптивно управљање и сарадња.

Члан 3.

Овај закон ступа на снагу осмог дана од дана објављивања у „Службеном гласнику Републике Србије – Међународни уговори”.